CELEX: 32014R0311
Language: sl
Date: 2014-03-25 00:00:00
Title: Izvedbena uredba Komisije (EU) št. 311/2014 z dne 25. marca 2014 o uvrstitvi določenega blaga v kombinirano nomenklaturo

27.3.2014   
            
            
               SL
            
            
               Uradni list Evropske unije
            
            
               L 91/12
            
         
      IZVEDBENA UREDBA KOMISIJE (EU) št. 311/2014
   z dne 25. marca 2014
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter o skupni carinski tarifi (1), zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               Po teh splošnih pravilih se blago iz stolpca 1 razpredelnice iz Priloge uvrsti pod oznake KN v stolpcu 2 na podlagi utemeljitve v stolpcu 3 iste razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 (2) določeno obdobje še naprej sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznake KN iz stolpca 2 iste razpredelnice.
   Člen 2
   V skladu s členom 12(6) Uredbe (EGS) št. 2913/92 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 25. marca 2014
      
         
            Za Komisijo V imenu predsednika
         
         Algirdas ŠEMETA
         
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  Uredba Sveta (EGS) št. 2913/92 z dne 12. oktobra 1992 o Carinskem zakoniku Skupnosti (UL L 302, 19.10.1992, str. 1).
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Aparat za reprodukcijo in urejanje zvoka v ohišju z merami približno 43 × 15 × 8 cm.
                              Opremljen je s čitalcem zgoščenk in avdio izhodom, stikali, gumbi na pritisk, pomičnimi gumbi in majhnim prikazovalnikom s tekočimi kristali (LCD).
                              Z aparatom se lahko ureja zvok: opremljen je s točkami za neskončno ponavljanje, funkcijo za postopno začenjanje in končevanje reprodukcije, števcem udarcev v minuti (BPM) in napravo za postopno povečanje in zmanjševanje zvočnega signala.
                              Aparat je namenjen reprodukciji in urejanju zvoka v nepoklicnem okolju.
                           
                        
               
                  8519 81 35
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opomba 3 k XVI. oddelku ter besedilo oznak KN 8519, 8519 81 in 8519 81 35.
                  Ker je aparat zasnovan za opravljanje dveh različnih funkcij (reprodukcijo zvoka in urejanje zvoka), ga je treba v skladu z opombo 3 k XVI. oddelku uvrstiti kot aparat, ki opravlja glavno funkcijo.
                  Zaradi objektivnih lastnosti, in sicer samo ene možnosti vnosa zvočnih datotek (bralnik zgoščenk) in omejene zmogljivosti urejanja zvoka, je njegova glavna funkcija reprodukcija zvoka.
                  Aparat se zato uvrsti pod oznako KN 8519 81 35 kot drugi aparati za snemanje ali reprodukcijo zvoka z bralnim sistemom za lasersko optični zapis.
               
            
                  
                              2.
                           
                           
                              Aparat za reprodukcijo in urejanje/mešanje zvoka (t. i. „disc jockey multi player“) v ohišju z merami približno 40 × 32 × 10 cm.
                              Opremljen je z bralnikom zgoščenk in različnimi vmesniki (USB, avdio izhod, čitalnik SD kartic), s stikali, gumbi na pritisk, drsniki ter prikazovalnikom s tekočimi kristali (LCD) velikosti 15,2 cm (6,1 palcev).
                              Z aparatom se lahko ureja in meša zvok. V ta namen je med drugim opremljen z naslednjimi funkcijami:
                              
                                          —
                                       
                                       
                                          števec udarcev na minuto,
                                       
                                    
                                          —
                                       
                                       
                                          oznaka za začetek in povratek postopnega povečanja in zmanjševanja ravni zvočnega signala,
                                       
                                    
                                          —
                                       
                                       
                                          postavljanje časovne oznake na pesmi, ki se predvaja,
                                       
                                    
                                          —
                                       
                                       
                                          ponavljanje dela skladbe,
                                       
                                    
                                          —
                                       
                                       
                                          ponavljanje dela skladbe s štirimi biti in
                                       
                                    
                                          —
                                       
                                       
                                          postavljanje oznake začetka.
                                       
                                    Aparat je namenjen za uporabo s strani poklicnih DJ-ev za reprodukcijo, urejanje in mešanje zvoka.
                              Zvočne datoteke, ki se jih reproducira, ureja in meša lahko izvirajo iz različnih virov (čitalca zgoščenk, aparata za avtomatsko obdelavo podatkov (AOP), pomnilnika USB ali kartice SD).
                              Aparat lahko deluje samostojno ali v povezavi z aparatom AOP.
                           
                        
               
                  8543 70 90
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opomba 3 k XVI. oddelku ter besedilo oznak KN 8543, 8543 70 in 8543 70 90.
                  Ker je aparat zasnovan za opravljanje dveh različnih funkcij (predvajanje zvoka in urejanje/mešanje zvoka), ga je treba v skladu z opombo 3 k XVI. oddelku uvrstiti kot aparat, ki opravlja glavno funkcijo.
                  Zaradi objektivnih lastnosti, in sicer števila tehničnih značilnosti za urejanje in mešanje zvoka, možnosti mešanja zvočnih datotek, ki izvirajo iz različnih virov, oblike in zasnove aparata, je njegova glavna funkcija urejanje in mešanje zvoka. Uvrstitev pod tarifno številko 8519 je zato izključena.
                  Aparat se zato uvrsti pod oznako KN 8543 70 90 kot drugi stroji in aparati s posebnimi funkcijami, ki niso navedeni in ne zajeti na drugem mestu v poglavju 85.